stanford-oval/wikipedia huggingface dataset:
กองทัพบกกัมพูชา
แหล่งข้อมูลอื่น

Royal Cambodian Army เก็บถาวร 2009-07-22 ที่ เวย์แบ็กแมชชีน
Ministry of National Defence เก็บถาวร 2012-02-16 ที่ เวย์แบ็กแมชชีน
Ministry of National Defence[ลิงก์เสีย] - Photo gallery
Gun World - Cambodian QBZ-97
PhnomPenhPost เก็บถาวร 2008-12-04 ที่ เวย์แบ็กแมชชีน
| ด ค กกำลังทางทหารของสมาคมประชาชาติแห่งเอเชียตะวันออกเฉียงใต้ |
| --- | --- | --- |
|  กองทัพกัมพูชา |  กองทัพบกกัมพูชา  กองทัพอากาศกัมพูชา  กองทัพเรือกัมพูชา  กองราชอาวุธหัตถ์  | South-East Asia highlighted in green |
|  กองทัพไทย |  กองทัพบกไทย  กองทัพอากาศไทย  กองทัพเรือไทย  หน่วยบัญชาการนาวิกโยธิน  | South-East Asia highlighted in green |
|  กองทัพบรูไน |  กองทัพบกบรูไน  กองทัพอากาศบรูไน  กองทัพเรือบรูไน  | South-East Asia highlighted in green |
|  กองทัพพม่า |  กองทัพบกพม่า  กองทัพอากาศพม่า  กองทัพเรือพม่า  หน่วยยามฝั่งพม่า  กองกำลังตำรวจพม่า  | South-East Asia highlighted in green |
|  กองทัพฟิลิปปินส์ |  กองทัพบกฟิลิปปินส์  กองทัพอากาศฟิลิปปินส์  กองทัพเรือฟิลิปปินส์  เหล่านาวิกโยธินฟิลิปปินส์  หน่วยยามฝั่งฟิลิปปินส์  | South-East Asia highlighted in green |
|  กองทัพมาเลเซีย |  กองทัพบกมาเลเซีย  กองทัพอากาศมาเลเซีย  กองทัพเรือมาเลเซีย  หน่วยยามฝั่งมาเลเซีย  | South-East Asia highlighted in green |
|  กองทัพประชาชนลาว |  กองทัพบกประชาชนลาว  กองทัพอากาศกองทัพประชาชนลาว  กองทัพเรือประชาชนลาว  | South-East Asia highlighted in green |
|  กองทัพประชาชนเวียดนาม |  กองกำลังภาคพื้นดินประชาชนเวียดนาม  กองทัพอากาศประชาชนเวียดนาม  กองทัพเรือประชาชนเวียดนาม  หน่วยยามฝั่งเวียดนาม  กองกำลังป้องกันชายแดนเวียดนาม  | South-East Asia highlighted in green |
|  กองทัพสิงคโปร์ |  กองทัพบกสาธารณรัฐสิงคโปร์  กองทัพอากาศสาธารณรัฐสิงคโปร์  กองทัพเรือสาธารณรัฐสิงคโปร์  กองทัพดิจิทัลและข่าวกรองสิงคโปร์  หน่วยตำรวจตระเวนชายฝั่งสิงคโปร์  | South-East Asia highlighted in green |
|  กองทัพแห่งชาติอินโดนีเซีย |  กองทัพบกอินโดนีเซีย  กองทัพอากาศอินโดนีเซีย  กองทัพเรืออินโดนีเซีย  เหล่านาวิกโยธินอินโดนีเซีย  | South-East Asia highlighted in green |
|  กิจกรรมทางการทหาร |  การประชุมรัฐมนตรีกลาโหมอาเซียน  การประชุมผู้บัญชาการทหารสูงสุดอาเซียน ผู้บัญชาการทหารบก  ผู้บัญชาการทหารเรือ  ผู้บัญชาการทหารอากาศ  การทดสอบยิงปืนทางยุทธวิธีกองทัพบก  เรือดำน้ำ  | South-East Asia highlighted in green |
 รัฐสมาชิกสมาคมประชาชาติแห่งเอเชียตะวันออกเฉียงใต้ (อาเซียน)   กัมพูชา   ไทย   บรูไน   พม่า   ฟิลิปปินส์   มาเลเซีย   ลาว   เวียดนาม   สิงคโปร์   อินโดนีเซีย 
เครื่องแบบของกองกำลังพิเศษทางอากาศ 911
การฝึกต่อต้านการก่อการร้าย
หม่อมเจ้าอัชฌา จักรพันธุ์

| หม่อมเจ้าอัชฌา จักรพันธุ์ |
| --- | --- |

ประสูติ: 17 กันยายน พ.ศ. 2459
ชีพิตักษัย: 26 ตุลาคม พ.ศ. 2541 (82 ปี)
หม่อม: หม่อมราชวงศ์ภัทรสุข ศุขสวัสดิ หม่อมดวงแข จักรพันธุ์ ณ อยุธยา
พระบุตร: หม่อมราชวงศ์อรชา จักรพันธุ์ หม่อมราชวงศ์ภัทรกัลยา จักรพันธุ์ หม่อมราชวงศ์ธีรภัทร์ จักรพันธุ์ หม่อมราชวงศ์รณจักร์ จักรพันธุ์
ราชสกุล: จักรพันธุ์
ราชวงศ์: จักรี
พระบิดา: พระเจ้าวรวงศ์เธอ กรมหมื่นอนุพงษ์จักรพรรดิ์
พระมารดา: หม่อมลำไย จักรพันธุ์ ณ อยุธยา
หม่อมเจ้าอัชฌา จักรพันธุ์ (17 กันยายน พ.ศ. 2459 – 26 ตุลาคม พ.ศ. 2541) เป็นพระโอรสในพระเจ้าวรวงศ์เธอ กรมหมื่นอนุพงษ์จักรพรรดิ์ ประสูติแต่หม่อมลำไย จักรพันธุ์ ณ อยุธยา
พระประวัติ

หม่อมเจ้าอัชฌา จักรพันธุ์ เป็นพระโอรสในพระเจ้าวรวงศ์เธอ กรมหมื่นอนุพงษ์จักรพรรดิ์ ประสูติแต่หม่อมลำไย จักรพันธุ์ ณ อยุธยา เมื่อวันที่ 17 กันยายน พ.ศ. 2459 ที่วังกรมหมื่นอนุพงษ์จักรพรรดิ์ ถนนหลานหลวง
เมื่อมีชันษาได้ 7 ปี พระเจ้าวรวงศ์เธอ กรมหมื่นอนุวัตน์จาตุรนต์ ผู้เป็นปิตุลา ซึ่งดำรงตำแหน่งราชเลขานุการในพระองค์พระบาทสมเด็จพระปกเกล้าเจ้าอยู่หัว ทรงนำหม่อมเจ้าอัชฌาขึ้นถวายองค์ให้อยู่ในพระราชอุปการะ และได้ย้ายไปประทับในพระราชวังดุสิตเพื่อถวายการรับใช้ โดยโปรดเกล้าฯ ให้จัดห้องบรรทมสำหรับเจ้านายรุ่นเล็กที่ทรงอุปการะเป็นห้องในพระที่นั่งอัมพรสถาน ใกล้กับองค์พระที่นั่งด้านศาลาทรงกีฬา โดยประทับอยู่ห้องละ 2-3 องค์ ในการตามเสด็จไปยังที่ต่าง ๆ ก็ใช้วิธีผลัดเวรกันให้ไม่ตรงกับเวลาเรียน และนอกจากตามเสด็จในพระราชพิธี แต่งเครื่องแบบเพื่อเชิญพระมาลา เชิญพระแสง และตามเสด็จส่วนพระองค์อื่น ๆ เช่น ทรงกีฬาหรือเสด็จประพาสสถานที่ต่าง ๆ ในประเทศแล้ว ยังได้ตามไปถวายการรับใช้ในการเสด็จเยือนทวีปยุโรปอย่างเป็นทางการในหลายประเทศ เช่น ประเทศเยอรมนี ประเทศเบลเยี่ยม ประเทศเชโกสโลวาเกีย ประเทศฮังการี ประเทศสวิสเซอร์แลนด์ รวมถึงประเทศฝรั่งเศส
ขณะมีชันษาได้ 13 ปี หม่อมเจ้าอัชฌาทรงร่วมแสดงในภาพยนตร์ส่วนพระองค์ของพระบาทสมเด็จพระปกเกล้าเจ้าอยู่หัว เรื่องแหวนวิเศษ โดยทรงรับบทเป็น อ้ายขี้เกียจ ระหว่างการตามเสด็จประพาสเกาะพงันโดยเรือพระที่นั่งจักรี โดยใช้พระนามแฝงว่า เด็กชายไหน ปีปนนท์
หลังจากนั้นเมื่อเกิดการปฏิวัติสยาม พ.ศ. 2475 พระบาทสมเด็จพระปกเกล้าเจ้าอยู่หัวทรงสละราชสมบัติแล้วเสด็จไปประทับที่ประเทศอังกฤษ หม่อมเจ้าอัชฌาก็ได้ติดตามไปถวายการรับใช้ในต่างประเทศด้วย และเมื่อเกิดสงครามโลกครั้งที่สอง พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้หม่อมเจ้าอัชฌาซึ่งกำลังทรงศึกษาใกล้จบมหาวิทยาลัยปีสุดท้ายที่รอยัลคอลเลจออฟไซอันเซสอิมพิเรียลคอลเลจลอนดอน เข้าเฝ้าที่พระตำหนักเวนคอร์ต ในมณฑลเคนต์ ทางตอนใต้ของกรุงลอนดอน แล้วมีรับสั่งว่า "ถ้าอยากอยู่ก็อยู่ต่อ ถ้าอยากจะกลับบ้านก็ให้กลับไปเสียเดี๋ยวนี้ เพราะไม่อย่างนั้นแล้วอาจไม่ได้กลับเลย" หม่อมเจ้าอัชฌาจึงตัดทัยกราบถวายบังคมลากลับประเทศไทยพร้อมกับนายแพทย์กษาน จาติกวนิช และหม่อมราชวงศ์มรุต เทวกุล ซึ่งเป็นนักเรียนไทยในอังกฤษรุ่นสุดท้ายที่ได้กลับบ้านในช่วงนั้น
พระประวัติ > การศึกษา

หม่อมเจ้าอัชฌาทรงเริ่มต้นศึกษาที่โรงเรียนสตรีจุลนาค โดยทรงศึกษาร่วมกับพระวรวงศ์เธอ พระองค์เจ้าจิรศักดิ์สุประภาต หม่อมเจ้ายุธิษเฐียร สวัสดิวัตน์ เจ้าบุญส่ง ณ ลำปาง และหม่อมเจ้าการวิก จักรพันธุ์ ซึ่งเป็นพระญาติผู้น้อง หลังจากนั้นทรงเข้าศึกษาต่อที่โรงเรียนเทพศิรินทร์ประมาณหนึ่งปี แล้วทรงย้ายไปศึกษาที่โรงเรียนราชกุมาร (เยาวกุมาร) ณ พระที่นั่งอภิเศกดุสิต เมื่อมีชันษาได้ 12 ปี ทรงพระกรุณาโปรดเกล้าฯ ให้ไปศึกษาต่อในชั้นมัธยมต้นที่ Saint Hill Academy และสำเร็จการศึกษาชั้นมัธยมปลายจากวิทยาลัยฟิลลิปส์ สหรัฐอเมริกา สำเร็จปริญญาตรีสาขามานุษยวิทยา จาก
รอยัลคอลเลจออฟไซอันเซส อิมพิเรียลคอลเลจลอนดอน โดยทรงเชี่ยวชาญด้านภาษาอังกฤษเป็นพิเศษ เป็นนักวิ่งแข่ง และนักยูโดสายดำ และโปรดการเล่นกีตาร์ไฟฟ้ากับการถ่ายภาพยนตร์
พระประวัติ > การทรงงาน

หลังเสด็จกลับประเทศไทย หม่อมเจ้าอัชฌาตั้งทัยว่าจะทรงสมัครเป็นทหาร แต่ไม่มีใครรับใบสมัคร จึงเบนเข็มไปเป็นผู้ช่วยผู้จัดการป่าของบริษัททำไม้ บอมเบย์เบอร์มาห์เทรดดิงคอร์เพอเรชัน ที่จังหวัดเชียงใหม่ เมื่อบริษัทปิดตัวลงจึงทรงย้ายไปเป็นผู้ช่วยผู้อำนวยการเหมืองแม่เมาะที่จังหวัดลำปาง และผู้จัดการฝ่ายบุคคลของโรงงานกระดาษที่อำเภอบ้านโป่ง จังหวัดราชบุรี จนทรงเกษียณอายุ หลังจากนั้นทรงทำงานที่ศูนย์การแปลนานาชาติเพลินจิต พร้อมกับทรงสอนวิชาการแปลในมหาวิทยาลัยต่าง ๆ เช่น มหาวิทยาลัยธรรมศาสตร์ และเป็นผู้เชี่ยวชาญการแปลอาวุโสของกระทรวงยุติธรรม
หม่อมเจ้าอัชฌาทรงประสบมรสุมทางการเมืองมาตลอดชนม์ชีพ เนื่องจากอยู่ในพระบรมราชานุเคราะห์ของพระบาทสมเด็จพระปกเกล้าเจ้าอยู่หัว และสมเด็จพระนางเจ้ารำไพพรรณี พระบรมราชินี มาตั้งแต่ทรงเยาว์ หลังจากเกษียณอายุจึงทรงงานด้านการแปลและทรงสอนหนังสือเพียงอย่างเดียว
ครอบครัว

หม่อมเจ้าอัชฌาเสกสมรสกับหม่อมราชวงศ์ภัทรสุข (ราชสกุลเดิม ศุขสวัสดิ) มีโอรสธิดา คือ
หม่อมราชวงศ์อรชา สมรสกับเฉลิมเกียรติ มีธิดา 2 คน
ดิศนัดดา ศุขสวัสดิ ณ อยุธยา
ณปภัช จักรพันธุ์
หม่อมราชวงศ์ภัทรกัลยา สมรสกับปริญญา โชติวิศรุต มีบุตรธิดา 2 คน
ผู้ช่วยศาสตราจารย์น้ำมนต์ โชติวิศรุต
ฝนทิพ ราชเวียง
รองศาสตราจารย์ นายแพทย์ หม่อมราชวงศ์ธีรภัทร์ จักรพันธุ์ สมรสกับพวงแก้ว จักรพันธุ์ ณ อยุธยา มีบุตร 2 คน
ผู้ช่วยศาสตราจารย์ นายแพทย์ หม่อมหลวงพันธุ์ภัทร์ จักรพันธุ์
หม่อมหลวงธนภัทร์ จักรพันธุ์
ต่อมาทรงหย่ากับหม่อมราชวงศ์ภัทรสุข และเสกสมรสกับทันตแพทย์หญิง หม่อมดวงแข จักรพันธุ์ ณ อยุธยา มีบุตรคนเดียว คือ
หม่อมราชวงศ์รณจักร์ จักรพันธุ์ มีบุตรธิดา 2 คน
หม่อมหลวงอรณิชา จักรพันธุ์
หม่อมหลวงปารณัท จักรพันธุ์
หม่อมเจ้าอัชฌาเริ่มประชวรเมื่อปี พ.ศ. 2541 ทำให้ทรงอ่อนพระกำลังลงไปเรื่อย ๆ แม้ครอบครัวจะได้ถวายการรักษาเป็นอย่างดี ท้ายที่สุดถึงชีพิตักษัยด้วยพระโรคมะเร็งยกนะ ที่จังหวัดเชียงใหม่ เมื่อวันที่ 26 ตุลาคม พ.ศ. 2541 สิริชันษา 82 ปี การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ พระราชทานน้ำหลวงสรงศพเมื่อวันที่ 27 ตุลาคม ณ ศาลาสุภาพ วัดประยุรวงศาวาสวรวิหาร และทรงพระกรุณาโปรดเกล้าฯ พระราชทานหีบทองทึบประกอบศพ ฉัตรเบญจาตั้งประดับ ปี่ กลองชนะ ประโคมเวลาพระราชทานน้ำหลวงสรงศพ และรับศพอยู่ในพระบรมราชานุเคราะห์โดยตลอด มีพระพิธีธรรมสวดพระอภิธรรม เวลากลางคืน กำหนด 7 คืน ตั้งแต่วันที่ 23 ตุลาคม - 2 พฤศจิกายน พ.ศ. 2541
เครื่องราชอิสริยาภรณ์

พ.ศ. 2470 –  เหรียญรัตนาภรณ์ รัชกาลที่ 7 ชั้นที่ 4 (ป.ป.ร.4)
เหมรฺย

| เหมรฺย |
| --- | --- |
ใบปิดภาพยนตร์
กำกับ: เอกชัย ศรีวิชัย
บทภาพยนตร์: อาทิตย อาริยวงศ์ษา
นักแสดงนำ: เอกชัย ศรีวิชัย ศิวัฒน์ โชติชัยชรินทร์ รัชนก สุวรรณเกตุ ฟาบริชโช่ เปาโล สนธยา ชิตมณี นาตยา จันทร์รุ่ง ธนาวุฒิ เกสโร
กำกับภาพ: แอน คณาธิป
บริษัทผู้สร้าง: เอ็นชานเนล ไทยแลนด์ บริษัท แม่เรียง ฟิล์ม จำกัด 
วันฉาย: 25 มกราคม 2567
ความยาว: 100 นาที
ประเทศ: ประเทศไทย
ภาษา: ภาษาไทย
ทำเงิน: 20.24 ล้านบาท
เหมรฺย หรือชื่อเต็มว่า เหมรฺย บน บาน สาป แช่ง (อังกฤษ: Moei : The Promised) เป็นภาพยนตร์ไทยแนวดราม่า- สยองขวัญ ปี 2567 จากการกำกับของเอกชัย ศรีวิชัย และนำแสดงโดย เอกชัย ศรีวิชัย, ศิวัฒน์ โชติชัยชรินทร์, รัชนก สุวรรณเกตุ, ฟาบริชโช่ เปาโล, สนธยา ชิตมณี, นาตยา จันทร์รุ่ง, ธนาวุฒิ เกสโร สร้างโดย เอ็นชานเนล ไทยแลนด์ ร่วมสร้างกับ บริษัท แม่เรียง ฟิล์ม จำกัด
เรื่องย่อ

เหมรฺย บอกเล่าเรื่องราวเกี่ยวกับวัฒนธรรมพื้นถิ่นของคนภาคใต้ หลังจากที่ อลิซ (รัชนก สุวรรณเกตุ) ต้องเลิกรากับสามี จึงจำเป็นต้องรับหน้าที่แม่เลี้ยงเดี่ยวในการดูแลลูกชาย ออกัส (ฟาบริชโช่ เปาโล) เด็กหนุ่มที่เติบโตมากับคำถามที่อยู่ภายในใจเกี่ยวกับ เอ (ศิวัฒน์ โชติชัยชรินทร์) พ่อของเขาและเรื่องราวของตัวเอง ซึ่งแม้แต่แม่ของเขาเองก็ยังไม่เคยที่จะปริปากพูดถึงเรื่องราวเกี่ยวกับพ่อของเขาเลยแม้แต่น้อย
นักแสดง

เอกชัย ศรีวิชัย รับบท พ่อครู
ศิวัฒน์ โชติชัยชรินทร์ รับบท เอ/ไอ/ยู
รัชนก สุวรรณเกตุ รับบท อลิซ/ไอ/ยู
ฟาบริชโช่ เปาโล รับบท ออกัส/ทับ
สนธยา ชิตมณี รับบท เชิด
นาตยา จันทร์รุ่ง รับบท ภรรยาน้อยของพ่อครู
ธนาวุฒิ เกสโร รับบท ทิว
ภาสกร สารรัตนะ
โมฬีวรรณ พันธรักษ์ รับบท หญิงซุ่มซ่ามที่ทำให้รถตัวเองถูกชน
ฐิตินันท์ สุวรรณถาวร​ รับบท ผีโนราห์ตอนท้ายเรื่อง
แม่เกตุ ได้หมดถ้าสดชื่น รับบท เอร็ด (แม่ของอลิซ)​
นารีนาท เชื้อแหลม​ รับบท อร่อย (น้องสาวของอลิซ)
ฉัตรมงคล สมแก้ว​ รับบท ผัวใหม่ของอลิซ
รัชนก ศรีโลพันธุ์​ รับบท บุษบา
งานสร้าง

เมื่อวันที่ 22 มกราคม 2567 บริษัท เอ็นชานเนล ไทยแลนด์ จำกัด และ บริษัท แม่เรียง ฟิล์ม จำกัด เอกชัย ศรีวิชัย เปิดรอบปฐมทัศน์ภาพยนตร์เรื่อง "เหมรฺย" ให้สื่อมวลชนและแขกผู้มีเกียรติ ณ โรงภาพยนตร์ บางกะปิ ซีนีเพล็กซ์ ชั้น 3 เดอะมอลล์ไลฟ์สโตร์ บางกะปิ
นำทัพโดย เอกชัย ศรีวิชัย ผู้กำกับและนักแสดงนำ รัชนก สุวรรณเกตุ, ฟาบริซโช่ เปาโล, สนธยา ชิตมณี, นาตยา จันทร์รุ่ง และ ธนาวุฒิ เกสโร บรรยากาศภายในงานถูกจำลองให้เป็นโรงครูสำหรับทำพิธีแก้ "เหมรฺย" รวมถึงโนราที่เดินต้อนรับแขกผู้มีเกียรติที่มาร่วมงาน โดยในงานเอกชัย ศรีวิชัย ได้กล่าวว่า “ผมทำงานในวงการมากว่า 30 ปี พยายามทำทุกวันเพื่อรักษาเอกลักษณ์และอัตตลักษ์ของคนใต้ให้ยังคงอยู่ เรื่องการบนบานหรือที่คนใต้เรียกว่าเหมรฺย ไม่ใช่มีเฉพาะภาคใต้ ส่วนมโนราห์เป็นรากเหง้าของคนใต้ที่เราสืบสานมาหลายชั่วอายุคนจนตอนนี้ได้รับการขึ้นทะเบียนมรดกโลกเป็นมรดกภูมิปัญญาทางวัฒนธรรมเป็นที่เรียบร้อย ผมพยามยามทำหนังให้มันสมบูรณ์มากที่สุด ดูหนังให้บันเทิง รับรองว่ามีทุกอารมณ์ เมื่อบันเทิงแล้วให้คิดถึงแง่คิดว่าเราใช้ชีวิตแบบไหน เป็นคนรักษาสัจจะหรือไม่ วันนี้อยากให้ทุกคนมาพิสูจน์ภาพยนตร์เรื่อง เหมรฺย บน บาป สาป แช่ง เริ่มฉาย 25 มกราคม 2567 นี้ ทั่วประเทศครับ”
ความเชื่อ

เหมรฺย หมายถึง การบนบาน ในภาษาใต้จะเรียกว่า เหมรฺย สะกดว่า สะเออ – หมร – ย อ่านว่า เหมย หรือบางพื้นที่เรียกว่า เหลยบน ซึ่งการบนบานจะมีด้วยกัน 2 ชนิด คือ การบนบานด้วยปากเปล่า เรียกว่า เหมรฺยปาก และการบนบานด้วยวิธีนำเครื่องบูชาใส่ห่อกาบหมาก เรียกว่า เหมรฺยห่อ หรือจะหมายความเป็นพฤติการณ์ 'การบนบานศาลกล่าว' ความเชื่อที่รู้จักกันทั่วไป และเรื่องราวการต่อสู้กับสิ่งที่มองไม่เห็น เพื่อจะปกป้องใครสักคนที่รัก
การตัดเหมรฺย มีขึ้นเพื่อทำให้สัญญาที่ได้ตกลงถึงกาลสิ้นสุด ตามความเชื่อของชาวใต้ ถ้าหากมีการแก้เหมรฺยแล้วไม่มีการตัด เชื่อว่าสิ่งศักดิ์สิทธิ์ หรือ ครูหมอ (บางคน) จะยังคงตามติดทวงสิ่งที่ต้องการเพิ่ม จะกลายเป็นสินบนที่จะต้องแก้จนกว่าสิ่งศักดิ์สิทธิ์นั้น ๆ จะพอใจ เพื่อป้องกันไม่ให้สิ่งศักดิ์สิทธิ์ หรือครูหมอบางคน เรียกร้องเกินกว่าที่ตกลงสัญญาไว้ ราชครูโนราจึงต้องเป็นผู้ตัดเหมรฺย เพื่อเป็นการบอกกล่าวให้สิ่งศักดิ์สิทธิ์ หรือครูหมอ ได้รู้ว่าสิ่งที่ได้บนบานนั้นสิ้นสุดลงแล้ว
เนื่องจากพิธีการตัดเหมรฺยแก้บน ในภาคใต้นั้นจะต้องใช้คาถาสำหรับการแก้บนโดยเฉพาะ นั่นก็คือ คาถาตัดหนวด ซึ่งไม่ว่าจะเป็นการแก้บนตามสถานที่ศักดิ์สิทธิ์ทั่วไป หรือแม้แต่โนราโรงครู ราชครูโนราเจ้าพิธี ก็ต้องใช้คาถาตัดหนวดเป็นคาถาในการตัดพันธสัญญาบนบานทั้งสิ้น
หม่อมแม้น ภาณุพันธุ์ ณ อยุธยา

| หม่อม แม้น ภาณุพันธุ์ ณ อยุธยา ท> จ. |
| --- | --- |

เกิด: คุณแม้น 9 พฤษภาคม พ.ศ. 2409
เสียชีวิต: 2 พฤษภาคม พ.ศ. 2438 (28 ปี) วังบูรพาภิรมย์ จังหวัดพระนคร อาณาจักรสยาม
คู่สมรส: สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
บุตร: พระเจ้าวรวงศ์เธอ กรมหมื่นภาณุพงศ์พิริยเดช พระเจ้าวรวงศ์เธอ พระองค์เจ้าศิริวงศ์วัฒนเดช พระเจ้าวรวงศ์เธอ พระองค์เจ้าเฉลิมเขตรมงคล
บิดามารดา: เจ้าพระยาสุรวงษ์ไวยวัฒน์ (วร บุนนาค) ท่านผู้หญิงอิ่ม สุรวงศ์ไวยวัฒน์
หม่อมแม้น ภาณุพันธุ์ ณ อยุธยา  (9 พฤษภาคม พ.ศ. 2409 — 2 พฤษภาคม พ.ศ. 2438) เป็นหม่อมห้ามสะใภ้หลวงในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช
ประวัติ

หม่อมแม้น เกิดเมื่อวันที่ 9 พฤษภาคม พ.ศ. 2409 เป็นธิดาคนเล็กของเจ้าพระยาสุรวงษ์ไวยวัฒน์ (วร บุนนาค) สมุหพระกลาโหมในสมัยรัชกาลที่ 5 เกิดกับท่านผู้หญิงอิ่ม และเป็นหลานสาวของสมเด็จเจ้าพระยาบรมมหาศรีสุริยวงศ์ (ช่วง บุนนาค) ผู้สำเร็จราชการแทนพระองค์ หม่อมแม้นมีพี่น้องร่วมบิดามารดา 9 คน โดยพี่หญิงของท่านสองคนได้เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว คือ เจ้าคุณพระประยุรวงศ์ และเจ้าจอมมารดาโหมด
วันที่ 31 กรกฎาคม พ.ศ. 2428 พระบาทสมเด็จพระจุลจอมเกล้าเจ้าอยู่หัวโปรดเกล้าฯ พระราชทานให้เป็นหม่อมห้ามในสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช และให้ประสูติพระโอรสพระธิดารวม 3 พระองค์ คือ
พระเจ้าวรวงศ์เธอ กรมหมื่นภาณุพงศ์พิริยเดช (7 กันยายน พ.ศ. 2428 – 22 กรกฎาคม พ.ศ. 2477)
พระเจ้าวรวงศ์เธอ พระองค์เจ้าศิริวงศ์วัฒนเดช (7 มีนาคม พ.ศ. 2432 – 5 พฤษภาคม พ.ศ. 2452)
พระเจ้าวรวงศ์เธอ พระองค์เจ้าเฉลิมเขตรมงคล (10 มีนาคม พ.ศ. 2435 – 23 มกราคม พ.ศ. 2500)
หม่อมแม้นตามเสด็จสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดชไปคล้องช้าง ระหว่างทางเกิดป่วยหนัก ครั้นเมื่อกลับถึงพระนคร หม่อมแม้นก็ถึงแก่อนิจกรรมด้วยอหิวาตกโรคเมื่อวันที่ 2 พฤษภาคม พ.ศ. 2438อายุ 28 ปี ได้รับการพระราชทานเพลิงเมื่อวันที่ 1 กุมภาพันธ์ พ.ศ. 2451 พร้อมพระเจ้าวรวงศ์เธอ พระองค์เจ้าศิริวงศ์วัฒนเดช ซึ่งสิ้นพระชนม์ระหว่างศึกษาวิชาทหารที่เยอรมัน ที่เมรุหลวงวัดเทพศิรินทราวาส และได้บรรจุอัฐิที่อนุสาวรีย์ในตึกแม้นนฤมิตร และหล่อรูปท่านทั้งสองเอาไว้
เกียรติยศ > ตราประจำตัว

หม่อมแม้นตราประจำตัว เป็นรูปผึ้งหลวงเกาะท่อนอ้อยที่วางเรียงเป็นอักษรนามภาษาอังกฤษ M ด้านบนเป็นตราสุริยะอย่างตะวันตก ซึ่งเป็นตราประจำตัวสมเด็จเจ้าพระยาบรมมหาศรีสุริยวงศ์ (ช่วง บุนนาค) ปู่ของท่านเอง นอกจากนี้ยังมีอักษรนามคู่กับสมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช โดยใช้เป็นชื่อย่อในอักษรโรมัน M.B.S. โดย M. หมายถึง หม่อมแม้น และ B.S. หมายถึงเจ้าฟ้าภาณุรังษีสว่างวงศ์ มีลักษณะเป็นอักษรไขว้ เบื้องบนมีตราอาทิตย์อุทัย
เกียรติยศ > สถานที่ที่ตั้งตามนาม

สะพานแม้นศรี – เป็นชื่อสะพานข้ามคลองที่สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช ใช้เงินที่ได้รับจากผู้ช่วยในงานศพหม่อมแม้นมาสร้างสะพานข้ามคลองที่ขบวนแห่ศพที่ยิ่งใหญ่หม่อมแม้นเคลื่อนผ่าน เพื่อสาธารณะประโยชน์ และอุทิศส่วนบุญส่วนกุศลแก่หม่อมแม้น เริ่มใช้งานเมื่อ พ.ศ. 2451
แยกแม้นศรี – ตั้งชื่อตามสะพานแม้นศรี ซึ่งภายหลังถูกรื้อออกเพื่อสร้างแยกแม้นศรี
ตึกแม้นนฤมิตร – เป็นอาคารภายในโรงเรียนเทพศิรินทร์ที่สมเด็จพระราชปิตุลา บรมพงศาภิมุข เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช พระราชทานทุนทรัพย์เพื่ออุทิศเป็นพระราชกุศลแก่หม่อมแม้น โดยพระบาทสมเด็จพระจุลจอมเกล้าเจ้าอยู่หัวพระราชทานนามอาคาร สร้างเมื่อ พ.ศ. 2445
ตึกแม้นศึกษาสถาน หรือ ตึกแม้นสถานศึกษา – เป็นอาคารภายในโรงเรียนเทพศิรินทร์ที่ทดแทนอาคารแม้นนฤมิตรที่ถูกระเบิดทำลายในช่วงสงครามโลกครั้งที่สอง ทางราชการจึงก่อสร้างอาคารใหม่ใน พ.ศ. 2491 โดยรักษาเค้าโครงเดิมของตึกแม้นนฤมิตรไว้
เครื่องราชอิสริยาภรณ์

พ.ศ. 2437 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
เต่าจาน

| เต่าจาน |
| --- | --- |

เต่าจาน ในเขตอนุรักษ์ของรัฐตรังกานู มาเลเซีย
สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Testudines
อันดับย่อย:: Cryptodira
วงศ์:: Geoemydidae
สกุล:: Batagur
สปีชีส์:: B.  affinis
ชื่อทวินาม
Batagur affinis (Cantor, 1847)

ชื่อพ้อง
 Tetraonyx affinis Cantor, 1847  Batagur affinis Praschang et al. 2008
เต่าจาน หรือ เต่ากระอาน หรือ เต่ากระอานใต้ (อังกฤษ: Southern river terrapin; ชื่อวิทยาศาสตร์: Batagur affinis) เต่าชนิดหนึ่ง ในวงศ์เต่านา (	Geoemydidae)
เป็นเต่าที่พบกระจายพันธุ์ในแหล่งน้ำที่เป็นน้ำกร่อยในประเทศมาเลเซีย, อินโดนีเซีย, กัมพูชา ตลอดจนภาคใต้ตอนล่างและภาคตะวันออกของไทย
มีลักษณะทั่วไปคล้ายกับเต่ากระอาน (B. baska) แต่มีจมูกที่งอนกว่า และมีรายงานการพบฟอสซิลที่จังหวัดพระนครศรีอยุธยาด้วย
เต่าจาน หรือเต่ากระอานเป็นเต่าอีกชนิดหนึ่งที่ใกล้สูญพันธุ์ เพราะถูกล่าเอาไปทำเป็นอาหารหรือเชื่อว่าเป็นยาบำรุง ในกัมพูชาถูกเรียกว่า "เต่าหลวงกัมพูชา"  เนื่องจากในอดีตมีแต่เพียงสมาชิกราชวงศ์เท่านั้นที่จะบริโภคไข่เต่าชนิดนี้ได้  ปัจจุบันสามารถเพาะขยายพันธุ์ได้แล้วโดยศูนย์วิจัยและพัฒนาประมงน้ำจืดจังหวัดสตูล ในสังกัดกรมประมง เช่นเดียวกับเต่ากระอาน และเต่าลายตีนเป็ด (B. borneoensis) ซึ่งเป็นเต่าในสกุลเดียวกัน
 และรวมถึงมีการขยายพันธุ์ได้ด้วยหน่วยงานอนุรักษ์ของทางการกัมพูชาด้วย
การจำแนก

แบ่งออกได้เป็น 2 ชนิดย่อย
Batagur affinis affinis – พบทางภาคใต้ฝั่งตะวันตกของไทย
Batagur affinis edwardmollis – เต่ากระอานตาเหลือง, เต่าหลวง, เต่าราชา
แหล่งข้อมูลอื่น

ข้อมูลที่เกี่ยวข้องกับ Batagur affinis ที่วิกิสปีชีส์
ซิกเว เบรกเก

| ซิกเว เบรกเก |
| --- | --- |

เกิด:  (1959-12-15) 15 ธันวาคม ค.ศ. 1959 (65 ปี)
สัญชาติ: นอร์เวย์
การศึกษา: วิทยาลัยเทเลมาร์ก (ไม่จบการศึกษา)  มหาวิทยาลัยฮาร์วาร์ด
อาชีพ: ประธานเจ้าหน้าที่บริหารเทเลนอร์ (ค.ศ. 2015–2024) ประธานเจ้าหน้าที่บริหารกลุ่มธุรกิจโทรคมนาคมและดิจิทัล เครือเจริญโภคภัณฑ์ (ค.ศ. 2025–ปัจจุบัน) ประธานเจ้าหน้าที่บริหารกลุ่ม บมจ. ทรู คอร์ปอเรชั่น (ค.ศ. 2025–ปัจจุบัน)
ซิกเว เบรกเก (อังกฤษ: Sigve Brekke; เกิด 15 ธันวาคม ค.ศ. 1959) เป็นนักธุรกิจชาวนอร์เวย์ ประธานกรรมการบริหารกลุ่มธุรกิจโทรคมนาคมและดิจิทัลของบริษัท เครือเจริญโภคภัณฑ์ จำกัด และประธานเจ้าหน้าที่บริหารกลุ่มของบริษัท ทรู คอร์ปอเรชั่น จำกัด (มหาชน) เขาเคยเป็นอดีตประธานเจ้าหน้าที่บริหารของกลุ่มเทเลนอร์ ซึ่งเป็นบริษัทโทรคมนาคมระดับนานาชาติที่ดำเนินกิจการอยู่ใน 13 ตลาดทั่วภูมิภาคนอร์ดิก ยุโรป และเอเชีย
การทำงานด้านโทรคมนาคม

เบรกเกเริ่มทำงานกับกลุ่มเทเลนอร์เมื่อ ค.ศ. 1999 ในตำแหน่งผู้จัดการฝ่ายพัฒนาธุรกิจ และต่อมาเป็นกรรมการผู้จัดการของสำนักงานสิงคโปร์ เขาเคยดำรงตำแหน่งประธานเจ้าหน้าที่บริหารร่วมของดีแทค ซึ่งเป็นผู้ให้บริการโทรศัพท์เคลื่อนที่ของประเทศไทย (อันเป็นส่วนหนึ่งของกลุ่มเทเลนอร์) ตั้งแต่ปี 2002 ถึง 2005 และเป็นประธานเจ้าหน้าที่บริหารของดีแทคตั้งแต่ ค.ศ. 2005 ถึง ค.ศ. 2008 เขายังทำงานเป็นกรรมการผู้จัดการของยูนินอร์ตั้งแต่ ค.ศ. 2010 ถึง ค.ศ. 2013 หลังจากนั้นตั้งแต่เดือนกันยายน 2014 ถึงมีนาคม 2015 เบรกเกดำรงตำแหน่งซีอีโอชั่วคราวของดีแทค
ในช่วงที่เบรกเกทำงานในดีแทค เขามักเดินสายพูดคุย เยี่ยมพนักงาน ลูกค้า และผู้มีส่วนได้เสียอย่างสม่ำเสมอ เขายังเคยแสดงในโฆษณาทางโทรทัศน์ของดีแทคด้วยตนเอง
เบรกเกดำรงตำแหน่งประธานกับซีอีโอของเทเลนอร์ต่อจากจอน เฟรดริก บากซาส ในเดือนสิงหาคม 2015 ในช่วงที่เบรกเกดำรงตำแหน่งนี้ เทเลนอร์ได้ขายกิจการของตนในพม่าให้กับเอ็มวันกรุ๊ป บริษัทสัญชาติเลบานอน โดยให้เหตุผลว่าเป็นเพราะสภาพการทำธุรกิจที่ยุ่งยากขึ้นภายใต้การปกครองของรัฐบาลทหาร ซึ่งรวมถึงข้อกังวลด้านความปลอดภัยของข้อมูลและสวัสดิภาพของพนักงาน อย่างไรก็ตามการขายกิจการดังกล่าวถูกวิจารณ์ว่าเป็นการทอดทิ้งพนักงานที่จำเป็นต้องทำงานในประเทศดังกล่าว และเป็นการตัดโอกาสเข้าถึงข้อมูลข่าวสารที่ไม่ถูกครอบงำโดยรัฐบาลทหารพม่า
เบรกเกลาออกจากเทเลนอร์ในเดือนพฤศจิกายน ค.ศ. 2024 ในเดือนมกราคมปีถัดมา เครือเจริญโภคภัณฑ์ประกาศแต่งตั้งเขาเป็นประธานเจ้าหน้าที่บริหารกลุ่มธุรกิจโทรคมนาคมและดิจิทัล ทั้งนี้ ศุภชัย เจียรวนนท์ ประธานคณะผู้บริหารเครือเจริญโภคภัณฑ์ จะเป็นผู้บังคับบัญชาโดยตรงของเบรกเก การดำรงตำแหน่งนี้มีผลในวันที่ 1 มีนาคม ค.ศ. 2025 หลังจากนั้นเบรกเกได้รับการแต่งตั้งเป็นประธานเจ้าหน้าที่บริหารกลุ่ม บมจ. ทรู คอร์ปอเรชั่น อีกตำแหน่งหนึ่ง
งานการเมือง

ก่อนที่จะมาร่วมงานกับเทเลนอร์ เบรกเกเคยเป็นเลขาธิการสหพันธ์เยาวชนแรงงานนอร์เวย์ ตั้งแต่ ค.ศ. 1989 ถึง ค.ศ. 1992 ในเดือนมีนาคม ค.ศ. 1993 เขาได้รับแต่งตั้งให้เป็นที่ปรึกษาทางการเมืองในกระทรวงกลาโหม โดยเป็นส่วนหนึ่งของคณะรัฐมนตรีชุดที่ 3 ของกรู ฮาเล็ม บรึนต์ลันน์ ในเดือนพฤศจิกายน ค.ศ. 1993 เขาได้รับการเลื่อนตำแหน่งเป็นรัฐมนตรีช่วยว่าการกระทรวงกลาโหมนอร์เวย์ และดำรงตำแหน่งนี้จนถึงปี ค.ศ.  1996
การศึกษา

เขาสำเร็จการศึกษาระดับปริญญาโทสาขาการบริหารรัฐกิจระดับกลาง หลักสูตร 1 ปี จากสำนักวิชารัฐศาสตร์จอห์น เอฟ. เคเนดี มหาวิทยาลัยฮาร์วาร์ด เขายังเป็นผู้ช่วยนักวิจัยที่สถาบันเดียวกันนี้ด้วย
แหล่งข้อมูลอื่น

คณะผู้บริหารกลุ่มเทเลนอร์ (ที่ telenor.com) เก็บถาวร 2012-02-24 ที่ เวย์แบ็กแมชชีน
วัดรวกสุทธาราม

| วัดรวกสุทธาราม |
| --- | --- |


ชื่อสามัญ: วัดรวกสุทธาราม, วัดรวก, วัดบางขุนศรี
ที่ตั้ง: เลขที่ 387 ถนนจรัญสนิทวงศ์ แขวงบางขุนศรี เขตบางกอกน้อย กรุงเทพมหานคร
ประเภท: วัดราษฎร์
นิกาย: มหานิกาย
เจ้าอาวาส: พระครูภาวนาสารบัณฑิต (เจ้าอาวาสองค์ ปัจจุบัน พ.ศ.2568) พระครูวิจิตรพัฒนากร (เจตนา จนฺทโก ป.ธ.๓)
 สถานีย่อยพระพุทธศาสนา
วัดรวกสุทธาราม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางขุนศรี เขตบางกอกน้อย กรุงเทพมหานคร มีที่ดินตั้งวัดเนื้อที่ 7 ไร่ 1 งาน 68 ตารางวา
ประวัติ

วัดรวกสุทธารามสร้างขึ้นเมื่อประมาณ พ.ศ. 2350 ในสมัยพระบาทสมเด็จพระพุทธเลิศหล้านภาลัย ต่อมาปี พ.ศ. 2449  คุณนายตลับกับคณะได้มาสร้างอุโบสถขึ้นใหม่รวมถึงในบูรณะวัดจนรุ่งเรืองตามลำดับ เดิมนั้นวัดนี้ชื่อว่า วัดบางขุนศรี ตามชื่อแขวงท้องที่ตั้งวัด ต่อมาได้เปลี่ยนชื่อมาเป็น "วัดรวกสุทธาราม" ได้รับพระราชทานวิสุงคามสีมาเมื่อวันที่ 15 มิถุนายน พ.ศ. 2446 เขตวิสุงคามสีมากว้าง 8 เมตร ยาว 20 เมตร
อาคารเสนาสนะ

อุโบสถ กว้าง 6.50 เมตร ยาว 19 เมตร สร้าง พ.ศ. 2448 หน้าบันประดับด้วยถ้วยชามสังคโลก ด้านนอกมีกำแพงแก้วล้อมรอบ ภายในประดิษฐานพระประธาน เป็นพระพุทธรูปสมัยสุโขทัย ปางมารวิชัย หน้าตักกว้าง 43 นิ้ว วิหารหลวงพ่อดำ ภายในประดิษฐาน หลวงพ่อดำ มีเนื้อสัมฤทธิ์ เป็นพระพุทธรูปปางมารวิชัย
อาคารเสนาสนะอื่น ๆ ได้แก่ กุฏิสงฆ์ 7 หลัง ศาลาการเปรียญกว้าง 11.40 เมตร ยาว 15.70 เมตรสร้าง พ.ศ. 2493 ฌาปนสถาน หอระฆัง
รายนามเจ้าอาวาส

พระอธิการโต
พระอธิการเปลี่ยน
พระอธิการแจ้ง ผนฺทจิตฺโต
พระครูสัจจาภิรัตน์ (ถนอม สจฺจวโร) รักษาการเจ้าอาวาส
พระครูวิจิตรพัฒนากร (เจตนา จนฺทโก ป.ธ.๓)
พระครูภาวนาสารบัณฑิต(เมธา จนฺทสาโร) (น.ธ.เอก,ป.ธ.๔,พธ.บ.,ศศ.ม.,พธ.ด.(พระพุทธศาสนา)
ประธานาธิบดีกรีซ

| ประธานาธิบดี แห่งสาธารณรัฐเฮลเลนิก |
| --- | --- |
Πρόεδρος της Ελληνικής Δημοκρατίας

ผู้ดำรงตำแหน่งคนปัจจุบัน กอนสตันดีโนส ทาซูลาส ตั้งแต่ 13 มีนาคม พ.ศ. 2568
การเรียกขาน: ฯพณฯ
จวน: ทำเนียบประธานาธิบดี กรุงเอเธนส์
ผู้เสนอชื่อ: นายกรัฐมนตรี
ผู้แต่งตั้ง: รัฐสภาเฮลเลนิก
วาระ: 5 ปี (ไม่เกิน 2 วาระ)
ตราสารจัดตั้ง: รัฐธรรมนูญกรีซ
ผู้ประเดิมตำแหน่ง: มีคาอิล สตาซีโนปูโลส (สาธารณรัฐที่สาม)
สถาปนา: 18 ธันวาคม พ.ศ. 2517 (50 ปี)
เงินตอบแทน: 138,732 ยูโรต่อปี
เว็บไซต์: www.presidency.gr
ประธานาธิบดีกรีซ หรือเรียกอย่างเป็นทางการว่า ประธานาธิบดีแห่งสาธารณรัฐเฮลเลนิก (กรีก: Πρόεδρος της Ελληνικής Δημοκρατίας, อักษรโรมัน: Próedros tis Ellinikís Dimokratías) หรือเรียกโดยทั่วไปภายในประเทศว่า ประธานาธิบดีแห่งสาธารณรัฐ (กรีก: Πρόεδρος της Δημοκρατίας, อักษรโรมัน: Próedros tis Dimokratías) เป็นประมุขแห่งรัฐของประเทศกรีซ ได้รับเลือกจากรัฐสภากรีก ตำแหน่งประธานาธิบดีก่อตั้งขึ้นอย่างเป็นทางการโดยรัฐธรรมนูญกรีซในปี 2518 แต่ในทางปฏิบัติมีมาก่อนหน้านี้แล้วในสาธารณรัฐเฮลเลนิกที่ 2 ตั้งแต่ปี 2467 ถึง 2478 และรัฐบาลเผด็จการของกรีกในปี 2516 ถึง 2517 ซึ่งเกิดขึ้นก่อนการเปลี่ยนแปลงระบอบการปกครองไปเป็นสาธารณรัฐเฮลเลนิกที่ 3 ในปัจจุบัน อย่างไรก็ตามหลังการปฏิรูปรัฐธรรมนูญปี 2529 บทบาทส่วนใหญ่ของประธานาธิบดีเปลี่ยนเป็นเชิงพิธีการ
รายชื่อโรงภาพยนตร์ในประเทศไทย

รายชื่อโรงภาพยนตร์ที่ตั้งอยู่ในประเทศไทย เรียงตามรายชื่อ ก-ฮ
หมายเหตุ : จำนวนตัวเลขภายในวงเล็บหมายถึงจำนวนโรงภาพยนตร์
ก
ข
ฃ
ค
ฅ
ฆ
ง
จ
ฉ
ช
ซ
ฌ
ญ
ฎ
ฏ
ฐ
ฑ
ฒ
ณ
ด
ต
ถ
ท
ธ
น
บ
ป
ผ
ฝ
พ
ฟ
ภ
ม
ย
ร
ฤ
ล
ฦ
ว
ศ
ษ
ส
ห
ฬ
อ
ฮ